Die Tournaisium is die onderste chronostratigrafiese etage sowel as geologiese tydsnede in onderskeidelik die sisteem en periode Karboon. Dit verwys dus na ’n tydperk sowel as die gesteentes wat in dié tydperk gevorm het.
Die Tournaisium was van sowat 358,9 tot 346,7 miljoen jaar gelede. Dit is voorafgegaan deur die Famennium, die laaste etage/tydsnede van die Devoon, en gevolg deur die Viséum.